Man vas na dood van sewejarigeŉ Man is in hegtenis geneem in verband met die dood van die sewejarige Ruhan Botha. Ruhan is Vrydagaand in Atlantis in Kaapstad doodgeskiet nadat hy en sy ma in die spervuur beland het toe bendelede glo op mekaar losgebrand het. Sy ma is in die nek gewond en nog twee mans is ook beseer. Kol. Andre Traut, woordvoerder van die polisie, sê die 21-jarige verdagte is Saterdagaand in Atlantis in hegtenis geneem. Hy sal Maandag in die hof verskyn.